sorg, das es ein buw und furnaͤmen̄ wurde werden, so unvervengklich noch bestandenlich,
won das wasser und die Rùsz werre nit zuͦ gewaltigen zuͦ dem stuͦnde, innen an sorg
daruff, wan̄ die Rùsz haben innen̄ vor an irren guͤtren̄ mencklichen schaden zuͦ gefuͦgt,
und moͤchte soͤllich fùrnaͤmen̄ innen zuͦ schaden diennēn, begaͤben. ✳ ✳ damit sy ir guͦttē
abermäls zuͦ mindrung wortten wurden, werre ir antwurt, so sy an die sandtpott₎
langen liessen, wurde do zemäl durch die potten witter mit innēn geredt, des halb
bedoͤrfften sy nit sorg haben, es werde ein guͦtte sach, so gemeiner landtschaff und innēn
zuͦ guͦt diennēn und nieman von dhein schad zuͦ gefuͤgt, und ob innen schad
hie von entstuͤnde, der soͤlte alwegen von ir gnaͤdigen fröwen abgeleit werden mit
anderen guͦtten wortten und wie wol sy der zit nit mit völliger antwurt obgevertiget, sye doch dem nach fùr und fùr durch vorgemelt potten mit begerren und
guͤter zuͦsagung, das sy des halb vor schaden verhuͦttet werden̄ seͦllen, und wie
es so ein guͦt sach sin werde, das sy ye ir gnaͤdigen fröwen irrem begerren nach
begegnet und gewilvarret haben mit einer mercklichen sum̄ eychen holtz geben,
die fuͦr an die landtvest und täwen getän, des halb sy mercklichen costen gehaͤpt,
irren wäld verwuͤst, das innēn zuͦ grossen schaden dienne, des halb sy die wuͦrden beden sittēn der Rùsz geschlagen und gemacht haben in meynung ein guͦt
sach zesind, werre doch alles unvervengklich und werre da dhein schiffvergung
des varrs dheines wegs fùr ze naͤmēn zepringen. ✳ ✳ dan̄ das durch ir gnädig
fröwen amptlùt verre dem nach verfuͤgt, das die selben landtvestinēn widerumb abgeschlissen, sunder uff der sit gegen des Senffers husz bysz uff den grund
und das selb holtz, so sy gefuͤrt und gebēn hin ùber geverttiget und uff der andren
gewuͦrret und das wuͦr under des wirts husz, so anvangs erhaben was, durch
die schiffwegung schlechtlich obnan abgeschlissen und die schwellen, so uff dem
grund verpfellet gewessen uff dem gruͦnd pliben lassen ligen und witter beschwerren lässen, da mit die Rùsz und das wasser mitt gewalt von dem land usser
sinem gang und sitt uff ir guͤtter hinùber gericht, als sy hoffend, das wir, der
obmān und zuͦgesatzten schidlùt, und maͤngklich in dem besaͤchen ögenschinlich
wol ermessen und saͤchen haben moͤgen durch soͤllichs handlung innen ir guͤtte
acker und matten uff ir sit hin geslossen, als das am tag laͤge und ouch
besaͤchen werre, des halb sy ir guͤttren halb zuͦ grossem schaden und abgenngs
komēn syent und zuͦ mindrung pracht warren, innen da durch uff der andeˀ
sit zuͦ grossem ansatz und nutz gedient, als man das ouch wol saͤchen und
ermessen moͤg, und die wil durch soͤllich wuͦtten innen der schad zuͦgefuͦgt und anvangs von ir gnaͤdigen fröwen durch ir sandt potten zuͦgesagt,
ob innēn von soͤllichem, irrem fùrnaͤmēn, der wuͦren halb dheinerley schadens
zuͦ gelangte, das der abgeleit werden soͤlte, und ob das not sin wurde, getrùwt₎
sy kuntschafft ze erlangen soͤllich zuͦ sagen, beschaͤchen wär sin die sy begertt₎,
ob die notturfft das heuͤschen zuͦ stellen und zuͦ irrem rechten zuͦ hoͤrren̄
und werre ir begerren an unns mit ir gnaͤdigen fröwen̄ von irs gotzhusz wegen
guͤtlich zuͦ reden, den schaden ir guͤtter yetzunt begegnet und kùnfftenklich̄ noch